**Bafomet** (*ing.* Baphomet) – Şeytan məbədi tərəfindən 2015-ci ildə ABŞ-nin Miçiqan ştatının Detroyt şəhərində təqdim edilmiş, Bafometi təsvir edən 2.7 metr hündürlüyə malik tunc heykəl. Məbəd ardıcılları heykəlin Oklahomadakı On qüsurlu hərəkət monumenti yaxınlığında ucaldılmasını istəyirlər. Bir ton ağırlığa malik olan heykəldə insan bədəni, keçi başı və ayaqları, həmçinin qanadı olan Bafomet sağ tərəfində oğlan, sol tərəfində isə qız uşaqları ilə təsvir edilmişdir.

Tarixi
------

2014-cü ildə Satana məbədi Oklahoma Ştat Kapitolunda nümayiş etdirilməsi nəzərdə tutulan Bafomet və iki uşağı təsvir edəcək heykəlin hazırlanması üün *"Indiegogo"* saytında kraudsorsinq işinə başlamışdır. İyanə səhifəsinə bildirilirdi ki, heykəl Oklahoma təmsilçisi Mayki Ritzin təşəbbüsü ilə 2012-ci ildə yaradılmış On qüsurlu hərəkət monumentinə cavab olaraq, onun yaxınlığında ucaldılacaq. 25 iyul 2015-ci ildə heykəl Satana məbədi tərəfindən Detroytda təqdim edilmiş və şəhərdə dini təşkilatların etirazı ilə qarşılanmışdır. *"Mərasimə mane olmaq istəyən etirazçıların qarşısının alınması üçün"* mərasim zamanı 700 iştirakçı ruhunu Satanaya satmışdır.

*"Time"* jurnalının məlumatına görə, *"qrup birbaşa Satanaya inamı təbliğ etmir. Onların məntiqinə görə Satana abstraksiyadır, ədəbi forma kimi qəbul edilən Satana rasionallıq, skeptisizm, böyük şəxsi itkilərlə başa gəlsə belə, hakimiyyətə qarşı həqiqətləri dilə gətirməyi tərənnüm edir."* Jurnalın məlumatında deyilir ki, *"Bunu Libertarian qotikası və ya Ayn Randın azad seçimə qarşı səlib yürüşünün daha qaranlıq təqdimatı da adlandırmaq olar. Məbəd ardıcıllarından biri isə açıq şəkildə şəxsi azadlığa iddia edir. Bafomet heykəli Satana məbədinin qalmaqallı çağırış məşqidir."*

### Arkanzas Ştat Kapitolu sərgisi

16 avqust 2018-ci ildə heykəl, bir neçə saat ərzində Arkanzas Ştat Kapitolu qarşısında saxlanmış axtomobilin üstündə nümayiş etdirilmişdir. Satana məbədi ardıcılları bu sərginin artıq çoxdan açılışı baş tutmuş On qüsurlu hərəkət moumentinə etiraz xarakteri daşıdığını bildirmişlər.

Populyar mədəniyyətdə
---------------------

2018-ci ilin noyabrında heykəlin oxşarının, müəllif hüquqları nəzərə alınmadan *"Sabrinanın ürək donduran macəraları"* teleserialında istifadə edilməsinə görə Satana məbədi Netflixi məhkəməyə vermişdir.

İstinadlar
----------

1. ↑  *Reuters.* "Satanic Temple Unveils Baphomet Sculpture In Detroit". Huffington Post (ingilis). 2015-07-27. 2017-08-21 tarixində arxivləşdirilib. İstifadə tarixi: 15 noyabr 2018.
2. 1 2  "Put a Satanic Monument at OK Capitol". Indiegogo (ingilis). 2015-09-24 tarixində arxivləşdirilib. İstifadə tarixi: 15 noyabr 2018.
3. ↑  *lemonde.fr.* "Le Temple satanique de Détroit dévoile son imposante statue de Baphomet". 2015-07-29 tarixində orijinalından arxivləşdirilib. İstifadə tarixi: 15 noyabr 2018.
4. ↑  "Protesters: Don't turn Detroit over to Satanists". Detroit Free Press. 2015-12-31 tarixində arxivləşdirilib. İstifadə tarixi: 15 noyabr 2018.
5. ↑  "Inside the Satanic Temple's Secret Baphomet Monument Unveiling". VICE (ingilis). 2015-12-09 tarixində arxivləşdirilib. İstifadə tarixi: 15 noyabr 2018.
6. 1 2  *Jenkins, Nash.* "Hundreds Gather for Unveiling of Satanic Statue in Detroit". TIME.com. 2015-12-01 tarixində arxivləşdirilib. İstifadə tarixi: 15 noyabr 2018.
7. ↑  "Satanic Temple Unveils Baphomet Statue at Arkansas Capitol". Snopes. 2022-03-17 tarixində arxivləşdirilib. İstifadə tarixi: 15 noyabr 2018.
8. ↑  "Satanic temple sparks uproar by unveiling statue of goat-headed, winged creature called Baphomet in Arkansas state capitol". The Independent. 2018-08-17 tarixində arxivləşdirilib. İstifadə tarixi: 15 noyabr 2018.
9. ↑  "USNews". 2018-08-18 tarixində arxivləşdirilib. İstifadə tarixi: 15 noyabr 2018.
10. ↑  "The Satanic Temple is suing Netflix for $50 million, alleging 'Chilling Adventures of Sabrina' copied its statue of a goat-headed deity and implied it was evil". Business Insider. 2018-11-08 tarixində arxivləşdirilib. İstifadə tarixi: 15 noyabr 2018.

|  |
| --- |
| 
П:  **Rəssamlıq** portalı   П:  **Okkultizm** portalı  
 |